01/06/2011 | Administración LocalMunicipal
Santiago de Compostela
Persoal
Modificación das bases xerais da convocatoria de prazas da oferta de emprego deste Concello do ano 2010 e aprobación das bases específicas das prazas que se relacionan, incluídas na oferta de emprego do Concello do ano 2010

A xunta de goberno local na sesión ordinaria que tivo lugar o día 26 de abril de 2011 aprobou a modificación das bases xerais da convocatoria de prazas da oferta de emprego deste concello do ano 2010 publicadas no Boletín Oficial da Provincia de A Coruña número 44 do 4 de marzo de 2011. O contido da modificación aprobada é o seguinte: * No artigo 8.1. C) Normas xerais. “Subgrupos A1 e A2: - Probas de coñecemento, non eliminatorias, do idioma galego e de ferramentas informáticas.” Debe dicir: “ - Probas de coñecemento do idioma galego e de ferramentas informáticas.” “Subgrupos C1 e C2: - Proba de coñecemento, non eliminatoria, do idioma galego. Debe dicir: “- Proba de coñecemento do idioma galego.” “. Agrupacións profesionais: - Proba de coñecemento, non eliminatoria, do idioma galego.” Debe dicir: “ - Proba de coñecemento do idioma galego.” E por outra banda a xunta de goberno local, en sesións ordinarias celebradas os días 3 e 10 de maio de 2011 aprobou as bases específicas para a provisión dunha praza de técnico medio de consumo e de catro prazas de coordinador de centro sociocultural, a cubrir pola quenda de promoción interna (sesión de 3 de maio) e as bases específicas para proveer nove prazas de auxiliar administrativo (sesión de 10 de maio), todas elas incluidas na oferta de emprego do concello do ano 2010. O contido das bases aprobadas é o seguinte: A realización das probas selectivas convocadas para prover unha praza de técnico medio de consumo axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas pola Xunta de Goberno Local na data do 8 de febreiro de 2011 (BOP número 44, do 4 de marzo de 2011), e no previsto nas presentes bases específicas. A praza convocada está encadrada na Escala de Administración Especial, subescala técnica, clase técnico medio, do subgrupo A2 dos establecidos no artigo 76 da Lei 7/2007, de 12 de abril, do Estatuto Básico do Empregado Público, categoría técnico medio de consumo, do cadro de persoal do Concello de Santiago de Compostela. E figura na Oferta de Emprego Público aprobada pola Xunta de Goberno Local o 09 de novembro de 2010 (BOP número 228, do 30 de novembro de 2010). Os/as aspirantes que desexen participar no proceso selectivo, ademais de cumprir os requisitos esixidos no apartado 4.1 das bases xerais, deberán cumprir os seguintes: 1º. Ser funcionario/a de carreira do Concello de Santiago de Compostela na Escala de Administración Especial, subescala técnica, clase técnico auxiliar, e ter prestados servizos en dita clase como tal por un período mínimo de dous anos; ou ser funcionario de carreira do Concello de Santiago de Compostela na Escala de Administración Xeral, subescala administrativa, e ter prestados servizos en dita subescala como tal por un período mínimo de dous anos 2º. Posuír a titulación académica de Enxeñeiro Técnico, Diplomado Universitario, Arquitecto Técnico, Formación Profesional de terceiro grao ou equivalente. Todos estes requisitos deberán cumprirse polos/as aspirantes na data de finalización do prazo para a presentación de instancias solicitando tomar parte na convocatoria. No caso de titulacións obtidas no estranxeiro, deberase estar en posesión da correspondente convalidación ou da credencial que acredite a homologación. O Tribunal cualificador estará composto polos seguintes membros, cos seus respectivos suplentes: · Presidente: un funcionario do Concello de Santiago de Compostela. · Vogais: - Tres funcionarios. · Secretario: un funcionario do Concello de Santiago de Compostela, con voz e voto. O sistema selectivo será o de concurso-oposición.5.1 A fase de oposición terá carácter previo á fase de concurso, e constará dos seguintes exercicios, obrigatorios e eliminatorios: * Primeiro exercicio. Consistirá en desenvolver por escrito, nun período máximo de catro horas, dous temas sacados á sorte, un deles de entre os que compoñen as materias comúns e outro de entre os que compoñen as materias específicas, que figuran no programa anexo. O exercicio deberá ser lido ante o Tribunal, en sesión pública. * Segundo exercicio. De carácter práctico, consistirá na redacción dun informe técnico referido as tarefas da praza convocada e os contidos do programa anexo, nun período máximo de tres horas, sobre un suposto práctico elixido de entre os dous que propoñerá o Tribunal antes da celebración do exercicio. Para a súa realización os aspirantes poderán utilizar a normativa e xurisprudencia non comentadas que estimen pertinentes. * Terceiro exercicio: Consistirá en contestar por escrito un cuestionario integrado por 36 preguntas tipo “test” con respostas múltiples, e sendo só unha delas a correcta, nas que o aspirante amose o seu coñecemento da lingua galega, nun tempo máximo de trinta minutos, sen axuda de diccionario. Estarán exentos da súa realización os/as aspirantes que estiveran en posesión do título acreditativo do nivel de coñecemento de lingua galega CELGA 4 ou equivalente, se así o solicitaran.5.2 Fase de concurso: non terá carácter eliminatorio e soamente accederán a ela os aspirantes que superasen a fase de oposición. Para esta fase os aspirantes deberán presentar, xunto coa súa solicitude, unha relación dos méritos que aleguen, enumerados segundo o listado seguinte. A relación irá acompañada dos documentos acreditativos dos mesmos, mediante fotocopia compulsada. Os méritos a alegar serán os seguintes: a) Experiencia profesional: - Por cada mes completo de servizos prestados en calquera Administración Pública como técnico auxiliar de consumo, inspector de consumo ou equivalente: 0,05 puntos, ata un máximo de 8 puntos. - Por cada mes completo de servizos prestados na subescala administrativa da escala de administración xeral, ou na clase de técnicos auxiliares da subescala técnica da escala de administración especial da administración local: 0,03 puntos, ata un máximo de 8 puntos · A puntuación total do apartado de experiencia profesional non poderá supera-los 8 puntos. b) Formación: Valorarase a asistencia a cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais ( estado, comunidade autónoma, provincia, municipio….), as que teñan competencias en materia educativa e teñan carácter público ( universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións da praza convocada, e se valorarán a razón de 0,025 puntos por cada hora de formación acreditada, cun límite de 100 horas por acción formativa, de xeito que ningún curso dos aportados se valorará con máis de 2,5 puntos. Consideracións: -Os certificados nos que non conste a duración en horas do curso non serán tidos en conta. -Non se puntuarán xornadas, congresos, reunións profesionais ou similares. - A puntuación máxima polo concepto de formación non poderá supera-los 8 puntos c) Coñecemento do idioma galego*: - iniciación, Celga 3 ou equivalente: 0,25 puntos; - perfeccionamento, Celga 4 ou equivalente: 0,50 puntos. - Linguaxe Administrativa nivel medio: 0,75 puntos. - Linguaxe Administrativa nivel superior: 1,00 punto. * En caso de varios títulos, soamente de terá en conta o de puntuación superior. d) Titulación: · por estar en posesión da titulación académica de doutor: 3 puntos. · por estar en posesión da titulación académica de licenciado, arquitecto, enxeñeiro ou equivalente: 2 puntos.6.1 Cualificación dos exercicios. As cualificacións para cada un dos exercicios outorgaranse do seguinte xeito: 1.- Primeiro exercicio: Cada tema exposto será cualificado de cero a quince puntos, sendo eliminados aqueles aspirantes que non acaden unha puntuación mínima de sete con cinco ( 7,5) puntos en cada un deles. A nota do exercicio determinarase segundo o disposto no apartado 9.1 das bases xerais, tendo en conta que a nota máxima acadable é a media aritmética da obtida en cada ún dos exercicios.2.- Segundo exercicio: O informe técnico será cualificado de cero a quince puntos, sendo eliminados aqueles aspirantes que non acaden unha puntuación mínima de sete con cinco ( 7,5) puntos. A nota do exercicio determinarase segundo o disposto no apartado 9.1 das bases xerais.3.- Terceiro exercicio: O terceiro exercicio, eliminatorio, será cualificado como apto ou non apto 6.2 A cualificación definitiva do proceso selectivo verá determinada pola suma das puntuacións obtidas nas fases de concurso e oposición. Os posibles empates que poidan producirse unha vez contabilizadas ambas puntuacións resolveranse de conformidade co que sinalan as bases xerais da convocatoria.1. Mellor puntuación no primeiro exercicio.2. Mellor puntuación no segundo exercicio. O posto de traballo a adxudicar é o identificado na Relación de Postos de Traballo vixente (Boletín Oficial da Provincia número 228, do 30 de novembro de 2010) co código 1.11.1.0. F.2.2.22 (Área de Órganos de goberno, administración xeral e réxime interior). A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Tema 1. As fontes do Dereito Administrativo. O dereito comunitario. A Lei. Tipos de leis na Constitución. Disposicións do Goberno con forza de lei. O regulamento. O regulamento local. As relacións entre a lei e o regulamento. Tema 2. O acto administrativo: Concepto. Elementos. Clases. Requisitos: motivación e forma. A eficacia dos actos administrativos. A invalidez do acto administrativo. Tema 3. O procedemento administrativo. Iniciación do procedemento: clases, emenda e mellora das solicitudes. Ordenación. Instrución. Terminación do procedemento. A obriga de resolver. A falta de resolución expresa: o réxime do silencio administrativo. Tema 4. O municipio. Elementos que o compoñen: territorio e poboación. Especial referencia á organización nos municipios de gran poboación. Tema 5. Persoal ao servizo das Entidades locais. Clases e réxime xurídico. Dereitos e deberes dos funcionarios. Situacións administrativas. Réxime disciplinario. Réxime de incompatibilidades. Tema 6. A Lei 31/1995, de 8 de novembro, de prevención de riscos laborais e o Regulamento dos Servizos de Prevención Tema 7. Intervención dos entes locais na actividade privada: principios e límites. A actividade de policía: medios de intervención. As licencias e as autorizacións administrativas. Actividade de fomento: consideración especial das subvencións. Tema 8. Os recursos das facendas locais. Imposición e ordenación de tributos. Impostos, taxas, contribucións especiais e prezos públicos. Tema 1. Texto Refundido da Lei Xeral para a Defensa de Consumidores e Usuarios (Real Decreto Lexislativo 1/2007, do 16 de novembro). Principios xerais, conceptos básicos e dereitos dos consumidores e usuarios. Tema 2. Texto Refundido da Lei Xeral para a Defensa de Consumidores e Usuarios II. Asociacións de consumidores e usuarios: réxime xurídico, rexistro, representación e consulta. O Rexistro de Organizacións de Consumidores e Usuarios de Galicia. Tema 3. Texto Refundido da Lei Xeral para a Defensa de Consumidores e Usuarios III. Cooperación institucional. O Consello de Consumidores e Usuarios. Tema 4. Texto Refundido da Lei Xeral para a Defensa de Consumidores e Usuarios IV. A potestade sancionadora. Tema 5. Texto Refundido da Lei Xeral para a Defensa de Consumidores e Usuarios V. Sistemas de protección. Accións xudiciais. O sistema arbitral de consumo. Tema 6. As OMIC: organización e funcionamento. A OMIC do Concello de Santiago de Compostela. Tema 7. Texto Refundido da Lei Xeral para a Defensa de Consumidores e Usuarios VI. Contratos. Condicións xerais e cláusulas abusivas. Condicións xerais da contratación. Tema 8. Texto Refundido da Lei Xeral para a Defensa de Consumidores e Usuarios VII. Os contratos celebrados a distancia. Os contratos celebrados fora do establecemento mercantil. Garantías e servizos post-venda. Tema 9. Texto Refundido da Lei Xeral para a Defensa de Consumidores e Usuarios VIII. Disposicións xerais e específicas en materia de responsabilidade. Seguridade xeral dos produtos. As viaxes combinadas: disposicións xerais, resolución do contrato e responsabilidades. Tema 10. O Estatuto Galego do consumidor e usuario. O uso do idioma galego nos produtos e información ao consumidor e usuario en Galicia. Tema 11. Follas de reclamacións dos consumidores e usuarios. As denuncias. Tema 12. A Inspección de Consumo de Galicia. Tema 13. Comercio I. A Lei 7/1996, do 15 de xaneiro, de ordenación do comercio polo miúdo: ofertas, saldos, liquidacións e rebaixas. As vendas a prazos de bens mobles. A regulación do exercicio de determinadas modalidades de venta fóra de establecemento comercial permanente. Tema 14. Comercio II. A Lei 13/2010, do 17 de decembro, de comercio interior de Galicia. Tema 15. Publicidade. A Lei 34/1988, do 11 de novembro, xeral de publicidade. As accións de cesación e de rectificación. A Lei 3/1991, do 10 de xaneiro, de competencia desleal. O RD 820/1990, do 22 de xuño, polo que se prohibe a comercialización e fabricación dos produtos de aparencia enganosa que poñan en perigo a saúde ou seguridade dos consumidores. Tema 16. Etiquetado I. Regulación do etiquetado, presentación e publicidade dos produtos industriais destinados á súa venda directa aos consumidores e usuarios. Tema 17. Etiquetado II. Etiquetado, presentación e publicidade dos produtos alimenticios. A información e datos da etiqueta. Etiquetado nutricional. Etiquetado de produtos de produción especial. Etiquetado de alérxenos. Etiquetado de alimentos funcionais. Tema 18. Prezos. O RD 3423/2000, do 15 de decembro, polo que se regula a indicación dos prezos dos produtos ofrecidos a consumidores e usuarios. Tema 19. Comercio telefónico e electrónico. Regulación da contratación telefónica ou electrónica con condicións xerais. A Lei 34/2002, do 11 de xullo, de servizos da sociedade da información e do comercio electrónico. A Lei 59/2003, do 19 de decembro, de firma electrónica. O RD 424/2005, do 15 de abril, polo que se aproba o Regulamento sobre as condicións para a prestación de servizos de comunicacións electrónicas, o servizo universal e a protección dos usuarios. Portabilidade e tarificación adicional. Tema 20. Vacacións. Dereitos e garantías dos turistas. Arbitraxe de consumo turístico. Tema 21. Transporte. Transporte aéreo: dereitos dos pasaxeiros e reclamacións. Residentes e familia numerosa. Seguro de viaxe. As compañías obxecto de prohibición. Ferrocarril: dereitos, deberes e reclamacións. Tema 22. Servizos financeiros e seguros. Comercialización a distancia de servizos financeiros destinados aos consumidores. A Lei 7/1995, do 23 de marzo, de crédito ao consumo. Dereitos e responsabilidades do inversor. O Defensor do cliente das entidades financeiras. O Servizo de Reclamacións do Banco de España. Transparencia e protección do cliente. Os dereitos dos consumidores perante as aseguradoras. O Servizo de Consultas e Reclamacións da Dirección Xeral de Seguros e Fondos de Pensións. Tema 23. Gas e electricidade. Contratación do subministro. Ofertas e prezos; a factura. Calidade do subministro. As inspeccións. Cambio de subministrador. Dereitos dos consumidores. Reclamacións. Tema 24. Vehículos. A compra-venda de vehículos: novos, “quilómetro 0” e usados. O contrato de aparcamento de vehículos. A prestación de servizos de talleres de reparación de equipos e compoñentes. Tema 25. Vivenda. Aluguer. Compra-venda. A propiedade horizontal. Responsabilidade dos axentes que interveñen no proceso de edificación. Oferta, promoción e publicidade dirixidas á venda ou arrendamento. Tema 26. Servizos a domicilio. A actividade de prestación a domicilio de servizos de mantemento, reparación e reforma. Tema 27. Aparatos de uso doméstico. Etiquetado e consumo enerxético. Reparación: protección dos dereitos do consumidor no servizo de reparación de aparatos de uso doméstico. Tema 28. Alimentación. Regulamentación Técnico-sanitaria do comercio polo miúdo de alimentación. normas de hixiene para a elaboración, distribución e comercio de comidas preparadas. O RD 202/2000, do 11 de febreiro, polo que se establecen as normas relativas aos manipuladores de alimentos. Tema 29. Alcohol e tabaco. A Lei 11/2010, do 17 de decembro, de prevención do consumo de bebidas alcohólicas en menores de idade. Medidas sanitarias fronte ao tabaquismo. A venda, o subministro, o consumo e a publicidade dos produtos do tabaco. Tema 30. Protección de datos. A Lei Orgánica 15/1999, do 13 de decembro, de Protección de Datos de Carácter Persoal. Os distintos niveis de seguridade. O responsable dos arquivos e os seus deberes. As auditorías. Os dereitos de acceso, rectificación, cancelación e oposición. A realización das probas selectivas convocadas para prover catro prazas de coordinador de centro sociocultural axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, aprobadas pola Xunta de Goberno Local na data do 8 de febreiro de 2011 (BOP número 44, do 4 de marzo de 2011), e no previsto nas presentes bases específicas. As prazas convocadas están encadradas dentro do cadro de persoal laboral do Concello de Santiago de Compostela, e equiparadas ao subgrupo A2 dos establecidos no artigo 76 da Lei 7/2007, de 12 de abril, do Estatuto Básico do Empregado Público, categoría coordinador de centro sociocultural. E figuran na Oferta de Emprego Público aprobada pola Xunta de Goberno Local o 09 de novembro de 2010 (BOP número 228, do 30 de novembro de 2010). Os aspirantes que desexen participar no proceso selectivo, ademais de cumprir os requisitos esixidos no apartado 4.1 das bases xerais, deberán cumprir os seguintes: * Ser persoal laboral fixo do Concello de Santiago de Compostela con praza de educador-monitor ou animador socio-cultural, e ter prestados servizos en ditas prazas como tal por un período mínimo de dous anos. *Posuír a titulación académica de Enxeñeiro Técnico, Diplomado Universitario, Arquitecto Técnico, Formación Profesional de terceiro grao ou equivalente. Todos estes requisitos deberán cumprirse polos aspirantes na data de finalización do prazo para a presentación de instancias solicitando tomar parte na convocatoria. No caso de titulacións obtidas no estranxeiro, deberase estar en posesión da correspondente convalidación ou da credencial que acredite a homologación. O Tribunal cualificador estará composto polos seguintes membros, cos seus respectivos suplentes: · Presidente: un funcionario do Concello de Santiago de Compostela. · Vogais: - Tres funcionarios ou traballadores fixos. · Secretario: un funcionario do Concello de Santiago de Compostela, con voz e voto. O sistema selectivo será o de concurso-oposición.5.1 A fase de oposición terá carácter previo á fase de concurso, e constará dos seguintes exercicios, obrigatorios e eliminatorios: *Primeiro exercicio. Consistirá en desenvolver por escrito, nun período máximo de catro horas, dous temas sacados á sorte, un deles de entre os que compoñen as materias comúns e outro de entre os que compoñen as materias específicas, que figuran no programa anexo. O exercicio deberá ser lido ante o Tribunal, en sesión pública. *Segundo exercicio. De carácter práctico, consistirá na redacción dun informe técnico referido as tarefas das prazas convocadas e os contidos do programa anexo, nun período máximo de tres horas, sobre un suposto práctico elixido de entre os dous que propoñerá o Tribunal antes da celebración do exercicio. Para a súa realización os aspirantes poderán utilizar a documentación que estimen pertinente. * Terceiro exercicio: Consistirá en contestar por escrito un cuestionario integrado por 36 preguntas tipo “test” con respostas múltiples, e sendo só unha delas a correcta, nas que o aspirante amose o seu coñecemento da lingua galega, nun tempo máximo de trinta minutos, sen axuda de diccionario. Estarán exentos da súa realización os/as aspirantes que estiveran en posesión do título acreditativo do nivel de coñecemento de lingua galega CELGA 4 ou equivalente, se así o solicitaran.5.2 Fase de concurso: non terá carácter eliminatorio e soamente accederán a ela os aspirantes que superasen a fase de oposición. Para esta fase os aspirantes deberán presentar, xunto coa súa solicitude, unha relación dos méritos que aleguen, enumerados segundo o listado seguinte. A relación irá acompañada dos documentos acreditativos dos mesmos, mediante fotocopia compulsada, sen prexuízo da xustificación pertinente que en calquera momento do proceso selectivo poida requirir o Tribunal. Os méritos a alegar serán os seguintes: a) Experiencia profesional: Por cada mes completo de servizos prestados en calquera Administración Pública como educador monitor ou animador sociocultural ou equivalente: 0,05 puntos, ata un máximo de 8 puntos. b) Formación: Valorarase a asistencia a cursos de formación e perfeccionamento, impartidos por administracións públicas ou homologados por elas, entendendo por administracións públicas as territoriais ( estado, comunidade autónoma, provincia, municipio….), as que teñan competencias en materia educativa e teñan carácter público ( universidades públicas., e igualmente os cursos de formación impartidos por organizacións sindicais ou confederacións empresariais no marco dos plans de formación contínua do ministerio para as administracións públicas. Os cursos deberán estar directamente relacionados coas funcións das prazas convocada, e se valorarán a razón de 0,025 puntos por cada hora de formación acreditada, cun límite de 100 horas por acción formativa, de xeito que ningún curso dos aportados se valorará con máis de 2,5 puntos. Consideracións: -Os certificados nos que non conste a duración en horas do curso non serán tidos en conta. -Non se puntuarán xornadas, congresos, reunións profesionais ou similares. - A puntuación máxima polo concepto de formación non poderá supera-los 8 puntos c) Coñecemento do idioma galego*: - iniciación, Celga 3 ou equivalente: 0,25 puntos; - perfeccionamento, Celga 4 ou equivalente: 0,50 puntos. - Linguaxe Administrativa nivel medio: 0,75 puntos. - Linguaxe Administrativa nivel superior: 1,00 punto. * En caso de varios títulos, soamente de terá en conta o de puntuación superior. d) Titulación: · por estar en posesión da titulación académica de doutor: 3 puntos. · por estar en posesión da titulación académica de licenciado, arquitecto, enxeñeiro ou equivalente: 2 puntos. * En caso de varios títulos, soamente de terá en conta o de nivel superior.6.1 Cualificación dos exercicios. As cualificacións para cada un dos exercicios outorgaranse do seguinte xeito: * Primeiro exercicio: Cada tema exposto será cualificado de cero a quince puntos, sendo eliminados aqueles aspirantes que non acaden unha puntuación mínima de sete con cinco (7,5) puntos en cada un deles. A nota do exercicio determinarase segundo o disposto no apartado 9.1 das bases xerais, tendo en conta que a nota máxima acadable é a media aritmética da obtida en cada ún dos exercicios. * Segundo exercicio: O informe técnico será cualificado de cero a quince puntos, sendo eliminados aqueles aspirantes que non acaden unha puntuación mínima de sete con cinco ( 7,5) puntos. A nota do exercicio determinarase segundo o disposto no apartado 9.1 das bases xerais. *- Terceiro exercicio: O terceiro exercicio, eliminatorio, será cualificado como apto ou non apto.6.2 A cualificación definitiva do proceso selectivo verá determinada pola suma das puntuacións obtidas nas fases de concurso e oposición. Os posibles empates que poidan producirse unha vez contabilizadas ambas puntuacións resolveranse coa seguinte orde: 1. Mellor puntuación no primeiro exercicio.2. Mellor puntuación no segundo exercicio. Os postos de traballo a adxudicar se corresponden co identificado na Relación de Postos de Traballo vixente (Boletín Oficial da Provincia número 228, do 30 de novembro de 2010) co código 6.2.0.0. L.3.2.20 (Área de Dinamización Social, Departamento de Centros Socioculturales. A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Tema 1. As fontes do Dereito Administrativo. O dereito comunitario. A Lei. Tipos de leis na Constitución. Disposicións do Goberno con forza de lei. O regulamento. O regulamento local. As relacións entre a lei e o regulamento. Tema 2. O acto administrativo: Concepto. Elementos. Clases. Requisitos: motivación e forma. A eficacia dos actos administrativos. A invalidez do acto administrativo. Tema 3. O procedemento administrativo. Iniciación do procedemento: clases, emenda e mellora das solicitudes. Ordenación. Instrución. Terminación do procedemento. A obriga de resolver. A falta de resolución expresa: o réxime do silencio administrativo. Tema 4. O municipio. Elementos que o compoñen: territorio e poboación. Especial referencia á organización nos municipios de gran poboación. Tema 5. Persoal ao servizo das Entidades locais. Clases e réxime xurídico. Dereitos e deberes dos funcionarios. Situacións administrativas. Réxime disciplinario. Réxime de incompatibilidades. Tema 6. A Lei 31/1995, de 8 de novembro, de prevención de riscos laborais e o Regulamento dos Servizos de Prevención Tema 7. Intervención dos entes locais na actividade privada: principios e límites. A actividade de policía: medios de intervención. As licencias e as autorizacións administrativas. Actividade de fomento: consideración especial das subvencións. Tema 8. Os recursos das facendas locais. Imposición e ordenación de tributos. Impostos, taxas, contribucións especiais e prezos públicos. Tema 1. Rede de Centros Socioculturais do Concello de Santiago de Compostela. Distribución territorial, instalacións e funcións. Regulamento da rede de centros e locais socioculturais do Concello de Santiago de Compostela. Tema 2. Publicacións socioculturais do Concello de Santiago de Compostela. A revista En Rede. A web municipal “santiagosociocultural. org”. Creación e difusión de programas e servizos municipais. Outras publicacións públicas e privadas. Tema 3. Participación cidadá na xestión municipal. A iniciativa popular. Órganos de participación. O Regulamento do Concello de Santiago de Compostela. Tema 4. Participación cidadá na xestión municipal II. O desenvolvemento comunitario. Coñecemento do entorno (territorio e poboación) e do fenómeno asociativo. O asociacionismo veciñal e promoción municipal. O voluntariado. ONGs. Tema 5. Participación cidadá na xestión municipal III. O Consello Municipal de Mocidade. Regulamento. Regulamento do Consello de Compostela Cultura. O Consello de Relacións Veciñais. Regulamento. O Regulamento para a elección de representantes. O Consello de centros socioculturais. Tema 6. Participación cidadá na xestión municipal IV. A Comisión Especial de Suxestións e Reclamacións. Suxestións e reclamacións: presentación, tramitación e resolución. Instrución para a súa aplicación. As Oficinas de Atencións ao cidadán. Tema 7. Oferta cultural no Concello de Santiago de Compostela. Museos: tipoloxía, coleccións e actividades. Salas de exposicións e galerías: características de espazos e instalacións, e liñas de programación. Tema 8. Oferta cultural no Concello de Santiago de Compostela II. Conservatorios e escolas artísticas: carácter, organización e planes de estudos. Teatros municipais: historia, características e programacións. Salas privadas. Tema 9. Oferta cultural no Concello de Santiago de Compostela III. O Auditorio de Galicia. Características. Funcións. Traxectoria. Tema 10. A cultura dende o sector privado. Patrocinio e mecenazgo. Tema 11. A Lei Orgánica de Protección de Datos de Carácter Persoal. Disposicións xerais. Ámbito de aplicación. Definicións. Principios da protección. O réxime do consentimento para a transmisión de datos. Tema 12. A Lei de Prevención de Riscos Laborais. O Regulamento dos Servizos de Prevención. Tema 13. Medidas de emerxencia en centros socioculturais. Os Plans de Prevención de Riscos nos Centros Socioculturais do Concello de Santiago de Compostela. Tema 14. A xestión dos recursos humanos I. A comunicación. Elementos. Comunicación verbal e non verbal. Habilidades para ser un bo comunicador. A comunicación escrita. Tema 15. A xestión dos recursos humanos II. A motivación. Técnicas de motivación. O traballo en equipo. Tema 16. A xestión dos recursos humanos III. Habilidades sociais. Tema 17. A xestión dos recursos humanos IV. O liderado. Habilidades directivas. Tema 18. A xestión dos recursos humanos V. Toma de decisións e solución de problemas. Análise de problemas, diagnose e tratamento. Comprobación e rectificación. Tema 19. A xestión dos recursos humanos VI. As reunións eficaces. Utilidade. Tipos. Comunicación nas reunións. Eficacia das reunións. Xestión do tempo. Establecemento de obxectivos. Ordenación de tarefas. Tema 20. A animación sociocultural. Concepto. Fundamentos. Principios de intervención. Metodoloxía. Tema 21. Animación de ocio e tempo de lecer. A intervención pedagóxica: educar para o tempo de lecer. Organización e xestión de actividades de tempo de lecer e socioeducativas: planificación, programación, execución, avaliación e análise. Tema 22. Animación de ocio e tempo de lecer II. Posibilidades, recursos e técnicas para a educación no tempo de lecer. Animación e xogos. O obradoiro como recurso pedagóxico. Outras modalidades: cursos, exposicións, representacións, visitas culturais, charlas e conferencias. Tema 23. A animación cultural. Colectivos con necesidades especiais (muller, terceira idade, xuventude, inmigrantes). Colectivos sociosanitarios de Santiago que participan da rede sociocultural de centros e locais socioculturais. Tema 24. Técnicas de expresión e comunicación. Cine. Televisión. Folclore. Artesanía. Tema 25. O xogo infantil. Aspectos psicolóxicos e educativos. Tema 26. Educación para a saúde. Planteamentos xerais, obxectivos e contidos. Actividades: clubs, obradoiros de relaxación e charlas. Tema 27. As tecnoloxías da información e comunicación. Divulgación de proxectos e marketing sociocultural. Tema 28. Patrimonio municipal. Réxime de uso e aproveitamento das instalacións socioculturais. Espazos para xuntanzas, exposicións, lecturas e xogos. Tema 29. Asociacións, fundacións e Ongs no mundo sociocultural Tema 30. A lexislación galega de voluntariado. O acceso ó emprego público constitúe un dereito fundamental recollido no artigo 23.2 da Constitución Española, e como tal está sometido ós principios de igualdade, mérito, capacidade e publicidade. Non obstante, tales principios son compatibles- tal e como establece o parágrafo primeiro da Disposición Transitoria Cuarta da Lei 7/2007, de 12 de abril, do Estatuto Básico do Empregado Público- coa potestade da Administración de efectuar convocatorias de consolidación de emprego a postos ou prazas de carácter estructural correspondentes ós seus distintos corpos, escalas ou categorías, sempre que se cumpran os seguintes requisitos: a) Que ditos postos estean dotados orzamentariamente. b) Que se atopen desempeñados interina ou temporalmente con anterioridade ó 1 de xaneiro de 2005. Téntase de poñer freo á temporalidade no emprego público que caracterizou a etapa anterior á entrada en vigor da Lei 7/2007, de aquí que o inciso primeiro do parágrafo terceiro da citada Disposición Transitoria sinale que as probas gardarán relación cos procedementos, tarefas e funcións habituais dos postos obxecto de cada convocatoria, e que na fase de concurso poderá valorarse, entroutros méritos, o tempo de servizos prestados nas administracións públicas e a experiencia nos postos de traballo obxecto da convocatoria. A Disposición Adicional Décimo Primeira do Acordo Regulador-Convenio Colectivo do persoal ó servizo do Concello, adicada á consolidación de emprego temporal, establece no seu punto segundo que específica e excepcionalmente para prazas ou postos de auxiliar administrativo que no momento de aprobación do acordo estean ocupadas por persoal con declaración xudicial firme de relación laboral indefinida, e con independencia da data de ocupación, o sistema selectivo que se aplicará para a súa cobertura, por unha soa vez, será o de concurso oposición. En consecuencia co anterior, procédese á convocatoria, polo sistema de concurso-oposición libre, de 9 prazas de auxiliar de administración xeral, con arreglo ás seguintes bases específicas: A realización das probas selectivas convocadas para prover 9 prazas de auxiliar de administración xeral axustarase ao establecido nas bases xerais que rexen os procesos de selección do persoal funcionario de carreira e laboral fixo do Concello de Santiago de Compostela, e no previsto nas presentes bases específicas. As prazas convocadas están encadradas na Escala de Administración Xeral, subescala auxiliar, clase auxiliar administrativo, do subgrupo C2 dos establecidos no artigo 76 da Lei 7/2007, de 12 de abril, do Estatuto Básico do Empregado Público, e se contemplan no cadro de persoal do Concello de Santiago de Compostela. Tales prazas figuran na Oferta de Emprego Público aprobada pola Xunta de Goberno Local o 26 de outubro de 2010. As mesmas están ocupadas na actualidade por persoal laboral declarado indefinido non fixo en virtude de sentencia recaida en autos que en cada caso se especifican, e se corresponden cos postos de traballo definidos na relación de postos de traballo aprobada pola Xunta de Goberno Local en sesión de 9 de novembro de 2010 que a continuación tamén se indican: Resérvase unha das nove prazas ofertadas á cota de persoas con discapacidade, sempre que o/a aspirante supere o proceso selectivo e que, no seu momento, acredite a discapacidade e a compatibilidade co desempeño das tarefas e funcións correspondentes. A praza reservada non cuberta incorporarase á quenda libre desta mesma convocatoria.3.1 Os/as aspirantes que concorran pola quenda libre, ademais de reunir os requisitos esixidos no apartado 4.1 das bases xerais, deberán estar en posesión, ou en condicións de obtelo, do título de graduado en educación secundaria obrigatoria ou equivalente, expedido segundo a lexislación vixente. No caso de titulacións obtidas no estranxeiro, deberase estar en posesión da correspondente convalidación ou da credencial que acredite a homologación.3.2 Requisitos da cota de reserva de discapacidade. Os aspirantes que concorran pola cota de discapacidade, ademais dos requisitos esixidos no apartado 4.1 das bases xerais, deberán reunir os seguintes: a. Estar en posesión, ou en condicións de obtelo, o título de graduado en educación secundaria obrigatoria ou equivalente, expedido segundo a lexislación vixente. No caso de titulacións obtidas no estranxeiro, deberase estar en posesión da correspondente convalidación ou da credencial que acredite a homologación. b. Ter legalmente recoñecido un grao de minusvalía igual ou superior ao 33 por 100. Esta circunstancia acreditarase unha vez superado o proceso selectivo. O Tribunal cualificador estará composto polos seguintes membros, cos seus respectivos suplentes: · Presidente: un/ha funcionario/a do Concello de Santiago de Compostela. · Vogais: - Tres funcionarios/as do Concello de Santiago de Compostela. - Un/ha funcionario do Concello de Santiago de Compostela designado a proposta da Xunta de Persoal, con voz pero sen voto. · Secretario: un/ha funcionario/a do Concello de Santiago de Compostela, con voz e voto. Para a realización dos exercicios terceiro e cuarto o Presidente do Tribunal disporá a incorporación, con carácter temporal, de persoal do Departamento de Lingua Galega e do Servizo de Informática que colaborará, exclusivamente, no ámbito das súas especialidades técnicas no desenvolvemento das citadas probas. O sistema selectivo será o de concurso-oposición.5.1 Fase de oposición: terá carácter eliminatorio e previo á fase de concurso. Constará dos seguintes exercicios, de carácter obrigatorio e eliminatorio: 1. Primeiro exercicio. Consistirá en contestar por escrito nun tempo máximo de 70 minutos un cuestionario tipo test de 70 preguntas, con catro respostas alternativas, sobre o contido do programa anexo.2. Segundo exercicio. Consistirá en expoñer por escrito, durante un tempo máximo de dúas horas, un tema a elixir de entre dous sacados á sorte dos comprendidos no programa anexo.3. Terceiro exercicio. Consistirá na realización de probas prácticas de contido administrativo, correspondentes ás funcións a desenvolver, con ferramentas informáticas. Na proba ademais deberán quedar reflectidos os coñecementos e manexo, a nivel usuario, do explorador do sistema operativo Windows e das ferramentas Word e Excel para Windows XP/2003, durante un tempo máximo dunha hora, na que se valorará tamén a presentación e corrección da mesma.4. Cuarto exercicio. Consistirá nun cuestionario tipo test de 20 preguntas con resposta múltiple, nas que o aspirante deberá demostrar os seus coñecementos do idioma galego, nun tempo máximo de 20 minutos e sen axuda de dicionario. Estarán exentos da súa realización os/as aspirantes que estiveran en posesión do título acreditativo do nivel de coñecemento da lingua galega CELGA 3 ou equivalente, se así o solicitaran.5.2 Fase de concurso: non terá carácter eliminatorio e soamente accederán a ela os/as aspirantes que superasen a fase de oposición. Para esta fase os/as aspirantes deberán presentar, xunto coa súa solicitude, unha relación dos méritos que aleguen, enumerados segundo o listado seguinte. A relación irá acompañada dos documentos acreditativos dos mesmos, mediante fotocopia que non precisará compulsa, sen prexuízo da xustificación pertinente que en calquera momento do proceso selectivo poida requirir o Tribunal. Os méritos a alegar serán os seguintes: · Servizos prestados no Concello de Santiago de Compostela, en praza de auxiliar administrativo, sexa funcionario ou laboral: 0,20 puntos por mes, ata un máximo de 15 puntos. · Servizos prestados noutras Administracións Públicas (Administración Xeral do Estado, Administración autonómica ou organismo autónomo vinculado ou dependente de calquera das dúas, e Administración local -Concello, Deputación ou organismo autónomo vinculado ou dependente-) en praza de auxiliar administrativo, sexa funcionario ou laboral: 0,10 puntos por mes, ata un máximo de 7 puntos. Soamente serán tidos en conta os períodos completos.6.- Cualificación do proceso selectivo.6.1 Cualificación dos exercicios. As cualificacións para cada un dos exercicios outorgaranse do seguinte xeito: 1. Primeiro exercicio: Cualificarase de cero a doce puntos, sendo eliminados aqueles aspirantes que non acaden a puntuación mínima de seis puntos. Corresponderá ao Tribunal, unha vez corrixidos os exercicios, determinar o nivel de coñecementos necesario para acadar a puntuación mínima, asignando a continuación aos aspirantes que a acadasen a puntuación adicional que proporcionalmente lles corresponda. Estarase ó contido das bases xerais da convocatoria para a valoración das respostas incorrectas.2. Segundo exercicio: Cualificarase de cero a dez puntos, sendo eliminados aqueles aspirantes que non acaden unha puntuación mínima de cinco puntos.3. Terceiro exercicio: Cualificarase de cero a dez puntos, resultando eliminados os aspirantes que non acaden unha puntuación media de cinco puntos.4. Cuarto exercicio: Cualificarase como apto ou non apto.6.2 A cualificación definitiva do proceso selectivo virá determinada pola suma das puntuacións obtidas nas fases de oposición e de concurso. A adxudicación de postos de traballo aos funcionarios de novo ingreso efectuarase segundo as previsións do apartado 12 das bases xerais. A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Tema 1. A Constitución Española de 1978. Estrutura. Características xerais. Dereitos e deberes fundamentais dos españois. Garantía e suspensión dos dereitos fundamentais. Principios reitores da política social e económica. O Tribunal Constitucional. A reforma constitucional. Tema 2. A Coroa. As Cortes Xerais: composición, atribucións e funcionamento. O Defensor do Pobo e o Tribunal de Contas. Tema 3. O Goberno e a Administración. O Presidente do Goberno e o Consello de Ministros. Relacións entre o Goberno e as Cortes Xerais. A Administración Pública española: principios xerais e organización administrativa española. Tema 4. A organización territorial do Estado. Principios xerais da organización territorial española. As Comunidades Autónomas e o sistema de distribución de competencias. Tema 5. A Comunidade Autónoma de Galicia. O Estatuto de Autonomía. O Parlamento. A Xunta e o seu Presidente. Relacións entre a Xunta e o Parlamento. Tema 6. Réxime local español: fontes do ordenamento xurídico local. Lexislación estatal e autonómica. A Lei 5/97, de 22 de xullo, de administración local de Galicia. Tema 7. O municipio. Elementos: territorio e poboación. Competencias dos municipios. A organización municipal. Municipios de gran poboación e municipios de réxime común Tema 8. Municipios de gran poboación. Organización municipal nos municipios de gran poboación. O alcalde. Os Tenentes de Alcalde. Tema 9. A Xunta de Goberno Local. O Pleno e as súas Comisións. Órganos superiores, directivos e complementario. Réxime de sesións e acordos dos órganos de goberno local. Tema 10. O persoal ao servizo das Entidades Locais. Dereitos e deberes. Situacións administrativas. Réxime de incompatibilidades. Responsabilidade disciplinaria. Sistema retributivo. Tema 11. As fontes do Dereito Administrativo. A Lei: clases de leis e disposicións do Goberno con forza de Lei. Os tratados internacionais e as fontes do Dereito Comunitario. O regulamento. Especial referencia ás ordenanzas e regulamentos locais. Tema 12. O acto administrativo. Elementos. Requisitos. A eficacia do acto administrativo: notificación, publicación. Nulidade e anulabilidade. O réxime de invalidez dos actos administrativos. O principio de conservación do acto. A revisión de actos e disposicións. Límites da revisión. Tema 13. O procedemento administrativo. Fases do procedemento administrativo: iniciación instrución e terminación. Os recursos administrativos. A revisión de oficio. Tema 14. A terminación do procedemento. A obriga de resolver. O réxime do silencio administrativo. Outras formas de terminación: convencional, renuncia, desistimento e caducidade. Tema 15. A responsabilidade patrimonial das Administracións Públicas. Caracteres e presupostos de responsabilidade. O procedemento de responsabilidade patrimonial. Responsabilidade das autoridades e do persoal ao servizo da Administración Pública. Tema 16. Facendas locais. Orzamento municipal. Os recursos dos municipios. Tema 17. As formas de intervención da Administración Local nas actividades privadas. As licencias e autorizacións administrativas. A actividade de fomento. A actividade de servizo público. Tema 18. O estatuto do veciño. Condición xurídica do veciño. Dereitos e deberes dos veciños no ámbito local: información e participación cidadá. Tema 19. O documento: concepto. O Rexistro Xeral. Funcións. O seu funcionamento nas entidades locais. Presentación de instancias e outros documentos nas oficinas públicas. O arquivo: concepto e funcións. Tema 20. A Lei de normalización lingüística de Galicia. A Lei do uso do galego na Administración Local. O Regulamento do uso do galego no Concello de Santiago de Compostela. O que se publica para xeral coñecemento. Santiago de Compostela, 20 de maio de 2011 A concelleira-delegada de persoal, (P. D. xunta de goberno local 25-06-2007) Rosa M. Fernández Somoza.